রমজানের চাঁদ উঠেছে পশ্চিম আকাশে। রমজানের চাঁদ দেখেই যেন ঈদের আনন্দ পাচ্ছে শিশুরা। আমার যোবায়ের দৌড়ে এল তার মায়ের কাছে। বয়স তখন ৪ বছর। বলল, মা আমি রোজা রাখব। ওর মা কোন উত্তর দিলেন না। আমরা সেহরি খেয়ে শুয়ে পড়লাম। হঠাৎ যোবায়ের উঠে বসে বলল, মা তোমরা ভাত খেয়েছ? আমি বললাম, হ্যাঁ, খেয়েছি। যোবায়ের মন খারাপ করে শুয়ে পড়ল। সকালে তার মা তাকে খাবার দিলে সে খেল না। ওর মা খাওয়ানোর জন্য ওকে ছয়বার গোসল করালো। তবু যোবায়ের খেল না, রোজাও ভাঙলো না।